TRUE วอลุ่มหนา-ดีดบวก 2.49%  โบรกฯชี้ราคาหุ้นสะท้อนปัจจัยลบแล้วแนะซื้ออัพไซด์สูง 37%
TRUE วอลุ่มหนา-ดีดบวก 2.49%  โบรกฯชี้ราคาหุ้นสะท้อนปัจจัยลบแล้วแนะซื้ออัพไซด์สูง 37% โดย ณ เวลา ณ เวลา 10.50น. อยู่ที่ระดับ 4.94 บาท บวก 0.12 บาท หรือ 2.49% ด้วยมูลค่าซื้อขาย 519.94 ล้านบาท 
4 มี.ค. 2562

ผู้สื่อข่าวรายงานว่า บริษัท ทรู คอร์ปอเรชั่น จำกัด (มหาชน) หรือ TRUE ณ เวลา ณ เวลา 10.50น. อยู่ที่ระดับ 4.94 บาท บวก 0.12 บาท หรือ 2.49% ด้วยมูลค่าซื้อขาย 519.94 ล้านบาท ราคาหุ้นดีดกลับหลังร่วงแรง 2 วันติด

บล.แอพเพิล เวลธ์ ระบุในบทบทวิเคราะห์แนะนำ”ซื้อ”หุ้นบมจ.ทรูคอร์ปอเรชั่น (TRUE) ให้ราคาเหมาะสมที่ 6.60 บาท แม้ผลประกอบการไตรมาส 4/61 จะขาดทุน 3 พันล้านบาท ต่ำกว่าที่ตลาดคาดไว้ว่าจะมีกำไรราว 561 ล้านบาท และแนวโน้มผลการดำเนินงานในปี 62 ยังไม่สดใสนัก แต่ระยะสั้นราคาได้สะท้อนความผิดหวังและปัจจัยลบไปแล้ว
ขณะเดียวกันปัจจัยบวกที่รออยู่คือการขอยืดระยะเวลาการชำระค่าคลื่นในปีหน้า ขณะที่ยังมี Upside 36.83% โดย TRUE จะจ่ายปันผล 0.09 บาท Div-Yield  1.86% ขึ้นเครื่องหมาย XD ในวันที่ 14 มี.ค.62
ทั้งนี้ ในไตรมาสที่ 4/61 อัตราการเติบโตทั้งในเชิงรายได้บริการและจำนวนผู้ใช้งานชะลอตัวลง สะท้อนถึงการแข่งขันในกลุ่มที่สูง ขณะเดียวกันคู่แข่งอย่างบมจ.แอดวานซ์ อินโฟร์ เซอร์วิส (ADVANC) และบมจ.โทเทิ่ล แอ็คเซ็ส คอมมูนิเคชั่น (DTAC) ก็เริ่มตั้งตัวได้โดยอัตราการไหลออกของลูกค้าจากทั้ง 2 รายลดลงอย่างมีนัยสำคัญ
ขณะที่ปีนี้ตลาดในธุรกิจมือถือเริ่มอิ่มตัว แต่รายได้หลักของกลุ่ม TRUE เกือบ 60% ยังมาจากทรูมูฟเอช ทำให้ปรับลดประมาณการของอัตราการเติบโตรายได้การให้บริการในปี 62-63 จากเดิมคาดโต เทียบช่วงเดียวกันของปีก่อน 8.8% และ 8.0% เป็นโต 6.0% และ 6.12% ตามแนวทางอนุรักษ์นิยมสำหรับเป้าหมายที่ทางบริษัทตั้งไว้จะมีการขยายตัวของรายได้บริการที่ระดับ Mid to High Single Digit (6-9%) และวางงบการลงทุนไว้ที่ 4 หมื่นล้านบาท โดยไม่รวมค่าใช้จ่ายใบอนุญาต